Opis údajov č.1:
V súťažných podkladoch bod. 16. Obsah ponuky je uvedený zoznam dokladov, ktoré má uchádzač
uviesť v ponuke. Tento obsah nie je zrozumiteľný a nie je zrejmé aké doklady majú byť obsahom
ponuky. V bode 16.1.1. je uvedené : doklady a dokumenty podľa bodu 17 a podľa časti A.2
Podmienky účasti uchádzačov, v bode 17 nie sú uvedené žiadne doklady, ktoré majú byť obsahom
ponuky. Z uvedeného zoznamu tiež nie je zrejmé kde a či vôbec má byť uvedený doklad o zložení
zábezpeky, rovnako súčasťou podkladov sú aj formuláre Prílohy 1,2 ale tieto nie sú vyžadované v bode
16. obsah ponuky. V bode 16.1.2. je uvedené : jedno vyhotovenie návrhu zmluvy o dielo,
v ktorom zohľadní časti B.3 Obchodné podmienky dodania predmetu zákazky, B.1 Opis
predmetu zákazky a B.2 Spôsob určenia ceny, spolu s prílohami,
V zmluve je uvedené :
1. Neoddeliteľnou súčasťou tejto Zmluvy sú prílohy:
 Príloha č.1 – Audit VO (CD)
 Príloha č.2 – Rozpočet – ocenený Výkaz / Výmer
 Príloha č.3 – Harmonogram prác
 Príloha č. 4 – Zoznam všetkých známych subdodávateľov
 Príloha č. 5 – Poistná zmluva
Otázky:
1. Žiadame o vysvetlenie resp. doplnenie bodu 16 . Obsah ponuky, z ktorého bude jasné
a zrejmé aké presne doklady majú byť obsahom ponuky ?
2. Majú byť súčasťou ponuky všetky prílohy uvedené v ZoD ?
3. Žiadame o vysvetlenie či má byť spracovaný aj Harmonogram prác, ak áno čo presne má
obsahovať a v akom rozsahu ?
4. Žiadame o vysvetlenie o akú poistnú zmluvu sa jedná a v akej výške má byť zabezpečené
krytie ? Má byť poistná zmluvy súčasťou ponuky ?
Opis údajov č.2:
V súťažných podkladoch časť A.2 Podmienky účasti uchádzačov je uvedené : K bodu 3.2. Uchádzač
predloží ako doklad na preukázanie splnenia tejto podmienky aspoň jedného pracovníka
s platným oprávnením pre prácu na vyhradených zariadeniach do 1 kV, aspoň jedného
pracovníka s 5 ročnou praxou v oblasti svetelnej techniky, revízneho technika a
stavbyvedúceho. Z uvedeného nie je zrejmé aké doklady vyžaduje verejný obstarávateľ na
preukázanie preukázanie vyššie uvedenej podmienky.
Otázka:
5. Žiadame o vysvetlenie aké doklady a akým spôsobom má byť preukázané splnenie tejto
podmienky účasti ?
Odpovede na otázky:
Č.1. Obsahom ponuky sú všetky doklady uvedené v časti A.2 Podmienky účasti uchádzačov, v časti B.1 Opis predmetu zákazky, návrh zmluvy o dielo, formulár- predloženie ponuky(príloha č.1), vyhlásenie o informáciách označených ako dôverné (príloha č.2), návrh na plnenie kritéria (príloha č.3), zloženie zábezpeky podľa bodu 18.

Č.2. Prílohy Zmluvy o dielo č.1-5 budú súčasťou až s víťazným uchádzačom. V ponuke budú iba prílohy      č.2-rozpočet stavby a príloha č.4. Zoznam subdodávateľov

Č.3. Nie

Č.4. Nie

Č.5. Stačí čestné prehlásenie, že týchto pracovníkov uchádzač má k dispozícii